અમદાવાદ: અમદાવાદ શહેરમાં વહેલી સવારથી જ વાતાવરણ વાદળછાયું રહ્યું છે. સવારમાં જ ઓફિસ અવર્સમાં જ ઝરમર વરસાદ અને વાદળછાયું વાતાવરણ હોવાથી હિલસ્ટેશન જેવો માહોલ જણાય છે. અમદાવાદ શહેરના પશ્ચિમ વિસ્તારમાં એસ.જી. હાઇવે , ઘાટલોડિયા, બોપલ-ઘુમા, સેટેલાઇટ ,બોડકદેવ, વેજલપુર, શ્યામલ, વસ્ત્રાપુર, એલિસબ્રિજ, નવરંગપુરા, સહિત વિવિધ વિસ્તારમાં વરસાદી છાંટા પડી રહ્યા છે. જ્યારે પૂર્વ વિસ્તારના બાપુનગર, નિકોલ, ઠક્કરબાપાનગર, મણિનગર, ગોમતીપુર, વહેલાલ, રખિયાલ, સરસપુર સહિતના અનેક વિસ્તારોમાં વરસાદ વરસી રહ્યો છે. વરસાદને પગલે વાતાવરણમાં ઠંડક પ્રસરી ગઈ છે.